Bell 212

300px|thumb|right|Bell 212 της Καναδικής CHC Helicopter
Το Bell 212 Twin Huey (επίσης γνωστό ως Διπλό Δύο Δώδεκα) είναι ένα μέσο πολιτικό ελικόπτερο το οποίο πέταξε πρώτη φορά το 1968. Το Bell 212 έχει διαμόρφωση 15 θέσεων, με ένα πιλότο και 14 επιβάτες. Σε διαμόρφωση μεταφοράς φορτίου έχει εσωτερική χωρητικότητα 6.23 m³, ενώ μπορεί να μεταφέρει εξωτερικό φορτίο έως 2,268 κιλά. 

Αρχικά κατασκευαζόταν από την Bell Helicopter στο Φορτ Γουόρθ του Τέξας. Το 1988 η παραγωγή του μεταφέρθηκε στο Μιραμπέλ του Κεμπέκ, μαζί με την παραγωγή όλων των πολιτικών ελικοπτέρων της Bell, μετά την έναρξη της εκεί γραμμής παραγωγής το 1986
.
 Εξέλιξη 
Βασισμένο σε μία μεγεθυνμένη άτρακτο από Bell 205, το Bell 212 αρχικά αναπτύχθηκε για τις Καναδικές ένοπλες δυνάμεις με τον κωδικό CUH-1N, ο οποίο αργότερα άλλαξε σε CH-135. Η αρχική παραγγελία για τον Καναδά αφορούσε 50 μονάδες, με μία επιλογή για ακόμα 20. Την ίδια περίοδο οι Αμερικανικές ένοπλες δυνάμεις παρήγγηλαν 141 ελικόπτερα, με τον κωδικό UH-1N. 

Από το 1971, το 212 αναπτύχθηκε για μία πλειάδα εμπορικών εφαρμογών. Μία από τις πρώτες χρήσεις του ελικοπτέρου ήταν η υποστήριξη εξέδρων άντλησης πετρελάιου, από την Νορβηγική εταιρεία CHC Helicopter.Σήμερα το 212 χρησιμοποιείται για δασικές επιχειρήσεις, θαλάσσια έρευνα και διάσωση καθώς και εφοδιασμός αποστολών στον Αρκτικό Κύκλο. 

Το κύριο στροφείο του 212 κινείται από δύο κινητήρες Pratt & Whitney Canada PT6T-3, με απόδοση 1,800 ίππους έκαστος. Σε περίπτωση αστοχίας του ενός κινητήρα, ο άλλος έχει την δυνατότητα να κρατήσει το ελικόπτερο στον αέρα, διατηρόντας ταχύτητα πλεύσης με μέγιστο βάρος.

Το 1979 το 212 έγινε το πρώτο Αμερικανικό ελικόπτερο που πουλήθηκε στην Κίνα, κατόπιν παραγγελίας από την Κινεζική Υπηρεσία Πολιτικής Αεροπορίας. 

Ο κωδικός του ελικοπτέρου, όπως χρησιμοποιείται από τον Διεθνή Οργανισμό Πολιτικής Αεροπορίας (International Civil Aviation Organization - ICAO) στα σχέδια πτήσης, είναι B212.

Το Bell 412 αποτελεί εξέλιξη του Bell 212, με κύρια διαφορά την χρήση του τετράφυλλου στροφείου.

 Εκδόσεις 
 Bell Model 212 - Ονομασία της Bell Helicopter για την πολιτική έκδοση του UH-1N Twin Huey.
 Twin Two-Twelve - Πολιτική έκδοση γενικής Χρήσης. Μπορεί να μεταφέρει 14 επιβάτες.
 Agusta-Bell AB 212 - Πολιτική ή στρατιωτική έκδοση, κατασκευασμένη κατόπιν αδείας από την Ιταλική Agusta.
 Bell Model 412 - Bell 212 με τετράφυλλο κύριο στροφείο.

 Το Bell 212 σε Ελληνική υπηρεσία 
Η Ελληνική Πολεμική Αεροπορία χρησιμοποιεί τέσσερα Bell 212 σε ρόλους μεταφοράς υψηλών προσώπων (VIP). Τα ελικόπτερα επιχειρούν από την 112 Πτέρυγα Μάχης στην Ελευσίνα διατίθενται επιχειρησιακά στην 358 Μοίρα «Φαέθων» ενώ συντηρούνται και υποστηρίζονται από τη Μοίρα Συντήρησης Ελικοπτέρων (ΜΣΕ/Π).

 Χρήστες 
Για τους στρατιωτικούς χρήστες δείτε: UH-1N Twin Huey
 Πολιτικοί χρήστες 

 Lider Taxi Aereo

 Alpine Helicopters
 CHC Helicopter

 Atlantic Airways

 Air Greenland

 GMA News

 Abu Dhabi Aviation

 Κυβερνητικού χρήστες 

 Βολιβιανή Αστυνομία

 Καναδική Ακτοφυλακή

 Γερμανικό Ομοσπονδιακό Υπουργείο Εσωτερικών

 Κροατική Αστυνομία

 Ιαπωνική Ακτοφυλακή

 Αστυνομία

 Αστυνομία

 Αστυνομία

 Αστυνομία

 Σερβικό Υπουργείο Εσωτερικών

 Πυροσβεστικό Σώμα του Σαν Ντιέγκο

 Σχετικές εξελίξεις 
 Bell 204/205
 Bell 214
 Bell 412
 UH-1 Iroquois
 UH-1N Twin Huey
 UH-1Y Venom
 AH-1 Cobra

 Παραπομπές 

 Πηγές 
 Chant, Christopher, Fighting Helicopters of the 20th Century, Graham Beehag Books, Christchurch, Dorset, England (1996).
 Debay, Yves, Combat Helicopters, France: Histoire & Collections (1996)
 Mutza, Wayne. UH-1 Huey in Colors. Carrolton, TX: Squadron Signal. ISBN 0-89747-279-9

 Εξωτερικοί σύνδεσμοι 

 Το Bell 212 στην επίσημη ιστοσελίδα της Ελληνικής Πολεμικής Αεροπορίας
 Το Bell 212 στην ιστοσελίδα της Αμερικανικής Μετεωρολογικής Υπηρεσίας
 Το Bell 212 στο airliners.net
 Φωτογραφίες του Bell 212 στο airliners.net
 Το Bell 212 στο militaryfactory.com

Κατηγορία:Πολιτικά ελικόπτερα
Κατηγορία:Ελικόπτερα της Ελληνικής Πολεμικής Αεροπορίας
Κατηγορία:Ελικόπτερα γενικής χρήσης
Κατηγορία:Αεροσκάφη Bell